b"\n_START_ARTICLE_\nSuzanne Pleshette\n_START_SECTION_\nBiografia\n_START_PARAGRAPH_\nSuzanne Pleshette va n\xc3\xa9ixer a Brooklyn, Nova York. Els seus avis eren immigrants jueus, tres de ells procedents de R\xc3\xbassia i un de ells d'\xc3\x80ustria-Hongria. La seva mare, G\xc3\xa9raldine (nascuda Kaplan), era  ballarina i artista, i el seu pare, Eug\xc3\xa8ne Pleshette, era gerent, director de xarxa i director del cinema Paramount de Brooklyn. Es va diplomar a l'escola secund\xc3\xa0ria de Manhattan de les arts de l'espectacle i a continuaci\xc3\xb3 va anar a la universitat de Syracuse durant un semestre abans d'anar a la Finch College._NEWLINE_Era cosina de l'actor John Pleshette._NEWLINE_Va comen\xc3\xa7ar la seva carrera al teatre, a Broadway l'any 1957_NEWLINE_Va apar\xc3\xa8ixer a pel\xc2\xb7l\xc3\xadcules al comen\xc3\xa7ament dels anys 1960, com Rome Adventure (1962) de Delmer Daves i Els Ocells d'Alfred Hitchcock (1963). M\xc3\xa9s tard, apareix a diferents produccions de televisi\xc3\xb3, sovint a papers secundaris, i ha fet el paper d'Emily Hartley al Bob Newhart Show a partir de 1972 fins a l'any 1978, rebent diverses nominacions als premis Emmy per al seu treball._NEWLINE_Al fil de la seva carrera, dirigida per Raoul Walsh, Henry Hathaway, Roger Corman o Byron Haskin, ha tingut per companys Tony Curtis, Steve McQueen, Rock Hudson, Burt Reynolds i James Garner, per\xc3\xb2 tamb\xc3\xa9 Peter Ustinov, Maximilian Schell i Max von Sydow, Ray Milland i Melanie Griffith. Molt popular a les com\xc3\xa8dies de Disney amb Dean Jones, va posar la seva veu als films d'animaci\xc3\xb3 El Viatge de Chihiro i El Rei lle\xc3\xb3 2: L'Honor de la tribu._NEWLINE_Pleshette es va casar l'any 1964 a Roma amb Troy Donahue, el casament va durar vuit mesos. El seu segon casament va ser amb l'empresari de petroli tex\xc3\xa0 Tom Gallagher, des de 1968 fins a la mort d'aquest d'un c\xc3\xa0ncer de pulm\xc3\xb3 el 21 de gener de 2000. Va tenir un avortament al principi del matrimoni amb Gallagher, i la parella no va tenir mai cap fill._NEWLINE_L'any 2001, es va casar amb Tom Poston. Van estar junts fins a la mort d'aquest per insufici\xc3\xa8ncia respirat\xc3\xb2ria a Los Angeles el 30 d'abril de 2007_NEWLINE_Va continuar rodant fins a l'any 2004, i va morir l'any 2008, a conseq\xc3\xbc\xc3\xa8ncia d'un c\xc3\xa0ncer de pulm\xc3\xb3. \xc3\x89s enterrada al Hillside Memorial Park."